Καλημέρα! Μήπως γνωρίζει κάποιος σχετικά με την υλοποίηση στο Μέτρο 313 του ΥΠΑΑΤ ποιοι θεωρούνται αποδεκτοί τρόποι εξόφλησης των παραστατικών δαπανών ? Όχι οτι με εκπλήσσει αλλά δεν αναφέρεται πουθενά στον "περιεκτικό" αυτό Οδηγό Εφαρμογής κάτι σχετικό. 

ΥΛΟΠΟΙΗΣΗ ΕΠΕΝΔΥΣΗΣ ΣΤΟ ΜΕΤΡΟ 313 Π.Α.Α.
Σε όλα τα επιδοτούμενα προγράμματα αποδεκτός τρόπος εξόφλησης τιμολογίων είναι αυτός που ορίζει ο Κ.Β.Σ. Σίγουρα γνωρίζει ο Λογιστής σας, αν θέλετε μπορούμε να τα αναφέρουμε και εδώ. 

Εγω είμαι λογιστης κ δεν γνωρίζω , μπορείτε να μας πειτε τι προβλέπει ο ΚΒΣ? 

Δείτε στο άρθρο 20 του Ν.3842/2010 (ΦΕΚ 58Α΄/23.04.2010) Γενικά στις επιδοτήσεις, στους οδηγούς προγραμμάτων του ΕΣΠΑ, αναφέρεται ότι η εξόφληση φορολογικών στοιχείων μπορεί να γίνει (συνοπτικά): 1. με μετρητά, αν τα φορολογικά στοιχεία είναι συνολικής αξίας κάτω των χιλίων πεντακοσίων (1.500) ευρώ (με ΦΠΑ), ή επιταγές της επιχείρησης ή μέσω τραπεζικών λογαριασμών. 2. μέσω τράπεζας, με εταιρικές χρεωστικές ή πιστωτικές κάρτες ή μέσω τραπεζικού λογαριασμού και με επιταγές, αν τα φορολογικά στοιχεία συνολικής αξίας χιλίων πεντακοσίων (1.500) ευρώ και άνω (με Φ.Π.Α.). 3. μέσω επαγγελματικών τραπεζικών λογαριασμών ή επιταγών που εξοφλούνται μέσω των ιδίων λογαριασμών, για παραστατικά συνολικής αξίας άνω των τριών χιλιάδων (3.000) ευρώ (με ΦΠΑ), μεταξύ επιτηδευματιών. Σχόλιο: Καλό είναι όταν κάποια επιχείρηση βρίσκεται στη φάση υλοποίησης επένδυσης που επιχορηγείται, να είναι τυπική με τις εξοφλήσεις και να προτιμά την κατάθεση του ποσού στον τραπεζικό λογαριασμό του προμηθευτή. Αυτό βέβαια δεν συνηθίζεται στην πράξη για μικρά ποσά, οπότε συστήνεται η τραπεζική κατάθεση τουλάχιστον για οποιοδήποτε ποσό άνω των 1.500 ευρώ. 
